Diari Oficial de la Generalitat Valenciana


Sumari del DOGV 9958, del 16-10-2024 (2024/10665)

RESOLUCIÓ d’11 d’octubre de 2024, de nomenament de vocal en el Consell Social de la Universitat Politècnica de València.
------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/10993

CVE
:   BSTO-L-0403-83035

Data del document
:   11-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del Consell Social, garantint la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat.

La Llei 2/2003, de 28 de gener, de consells socials de les universitats públiques valencianes, regula en l’article 5 la composició d'estos, i establix en l'apartat 4.j) que dos vocals seran designats pel president o la presidenta del Consell Social entre membres pertanyents a entitats legalment constituïdes que representen els interessos professionals, econòmics, financers, culturals, educatius, artístics, científics, tècnics o d'antics estudiants i, segons l'article 6 de la citada llei, seran nomenats per la persona que exercisca la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del Consell Social que representen als interessos socials tindrà una duració de quatre anys, a comptar des de la publicació del seu nomenament en el *Diari Oficial de la Generalitat Valenciana*, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del període de mandat, defunció o declaració d'incapacitat, renúncia, revocació per la persona que els va designar o apreciació per part del Consell Social de causa d'incompatibilitat. En estos casos, el mandat del nou membre designat tindrà una duració igual al mateix temps que reste per complir a aquell membre que substituïsca.

Per Resolució de 12 de setembre de 2024, la presidenta del Consell Social de la Universitat Politècnica de València disposa el nomenament de Wendy Boscá Watts en substitució de Juan José López-Trigo Pichó, nomenat mitjançant Orde 80/2016, de 9 de desembre, del conseller d'Educació, Investigació, Cultura i Esport, per la qual es nomenen Amparo Escribá Casas i Juan José López-Trigo Pichó vocals del Consell Social de la Universitat Politècnica de València (DOGV 7936,  14.12.2016).

Vist l'exposat, de conformitat amb els articles 5.4 j), 6.1 i 7 de la Llei 2/2003, de 28 de gener, de consells socials de les universitats públiques valencianes, la Resolució de 12 de setembre de 2024, de la presidenta del Consell Social de la Universitat Politècnica de València, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, actualment Conselleria d'Educació, Cultura, Universitats i Ocupació, de conformitat amb la correcció d'errors del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions,

RESOLC

*Primer*

Nomenar com a vocal del Consell Social de la Universitat Politècnica de València, en representació dels interessos socials i designada per la presidenta del Consell Social de la Universitat Politècnica de València, Wendy Boscá Watts, en substitució de Juan José López-Trigo Pichó.

*Segon*

El mandat tindrà una duració de quatre anys, a comptar des de la publicació del seu nomenament en el *Diari Oficial de la Generalitat Valenciana*, tenint efecte des del mateix dia de la seua publicació.

De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i el 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la resolució, que posa fi en la via administrativa, podrà ser objecte de recurs potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:

a) El recurs de reposició ha d'interposar-se davant el conseller d'Educació, Cultura, Universitats i Ocupació en el termini d'un mes a comptar des de l'endemà de ser publicada en el *Diari Oficial de la Generalitat Valenciana*.

b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el DOGV.

  

València, 11 d'octubre de 2024

José Antonio Rovira Jover

Conseller d’Educació, Cultura, Universitats i Ocupació